Nolikuma 5.pielikums 

ID Nr. PSKUS 2026/136 

LĪGUMS Nr. _______
par ēku vadības sistēmas tīklu apkalpošanu, 

remontdarbiem un pārbūvi
Rīga







Datums skatāms laika zīmogā
                 
Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģ. Nr. 40003457109, kuru saskaņā ar statūtiem un ___valdes lēmumu pārstāv ___, (turpmāk - Pasūtītājs) no vienas puses, un

__ “__________”, reģ. Nr. ______________, adrese: _______________, kuru saskaņā ar (pilnvarojums), pārstāv __________ (turpmāk – Izpildītājs) no otras puses,

turpmāk abi kopā saukti – Puses, 

pamatojoties uz atklāta konkursa “Ēku vadības sistēmas tīklu apkalpošana, remontdarbi un pārbūves”, identifikācijas Nr. PSKUS 2026/136 (turpmāk – Iepirkums) rezultātiem, noslēdz šādu līgumu (turpmāk – Līgums):
1. Līguma priekšmets un līguma termiņš
1.1. Pasūtītājs uzdod, bet Izpildītājs veic ēku vadības sistēmas (turpmāk – Iekārtas) tīklu apkalpošanu, remontdarbus un pārbūves (turpmāk – Darbi), saskaņā ar Līgumu, Līguma 1.pielikumu “Tehniskā specifikācija (turpmāk – Tehniskā specifikācija), Līguma 2.pielikumu “Tehniskais piedāvājums” un Līguma 3.pielikumu “Finanšu piedāvājums” (turpmāk kopā saukti – Piedāvājums), un spēkā esošo normatīvo aktu prasībām kas regulē Darbu veikšanu.
1.2. Darbus Izpildītājs veic ar saviem materiāliem, nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem, aizsarglīdzekļiem un transportlīdzekļiem).
1.3. Ar kvalitatīvu, Līguma prasībām atbilstošiem Darbiem ir saprotami Darbi, kas atbilst Līguma noteikumiem, Tehniskās specifikācijas, Piedāvājuma un spēkā esošo normatīvo aktu prasībām. Izpildītājs Darbus veic Līgumā un pielikumos noteiktajā kārtībā, termiņā un kvalitātē.

1.4. Izpildītājs, parakstot Līgumu, apliecina, ka viņš ir pienācīgi iepazinies ar Pasūtītāja prasībām, Darbu izpildes noteikumiem, kvalitāti, apjomu, izpildes termiņiem, un atsakās saistībā ar to izvirzīt jebkāda satura iebildumus vai pretenzijas.
1.5. Darbu izpildes vieta: VSIA „Paula Stradiņa klīniskā universitātes slimnīca”, Pilsoņu iela 13, Rīgā, LV-1002. 
1.6. Līgums stājas spēkā ar tā abpusējas parakstīšanas dienu, un ir spēkā līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem: 

1.6.1. 24 (divdesmit četri) mēneši no Līguma spēkā stāšanās dienas;
1.6.2. Kopējā Līguma summa ir izlietota;
1.7. Gadījumā, ja 24 mēnešu laikā Līguma summa nav apgūta, Puses ir tiesīgas pagarināt Līguma darbības termiņu līdz 12 (divpadsmit) mēnešiem. 
1.8. Izmaiņas Līgumā vai Līguma papildinājumi stājas spēkā un kļūst par neatņemamu un būtisku Līguma sastāvdaļu tikai tad, ja par to ir panākta Pušu rakstiska vienošanās.
2. Līguma summa un norēķinu kārtība

2.1. Kopējā līguma summa ir EUR 140 000.00 (viens simts četrdesmit tūkstoši euro, 00 centi) bez PVN (turpmāk – Līguma summa). PVN tiek aprēķināts un maksāts papildus normatīvajos aktos noteiktajā apmērā un kārtībā.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā. Līguma darbības laikā Līguma summa nevar tikt palielināta.
2.3. Piedāvājumā norādītajās vienību cenās ir iekļautas visas ar Līguma izpildi saistītās izmaksas, visi normatīvajos aktos paredzētie nodokļi (izņemot PVN) un nodevas, visas ar to netieši saistītās izmaksas Iekārtu apkopes, remontdarbu un pārbūves darbu veikšanai, tai skaitā, bet ne tikai, administrācijas, darbaspēka, transporta izmaksas, darbs, materiāli u.c. saistītās izmaksas, kas ir saistošas Izpildītājam, lai nodrošinātu kvalitatīvu Līguma izpildi, kā arī visi riski, tajā skaitā visi iespējamie sadārdzinājumi (turpmāk – Darbu cena).
2.4. Darbu cenas ir nemainīgas visā Līguma izpildes laikā, izņemot Līgumā noteiktos gadījumus. Darbu cenas netiks pārskatītas, ja, Līguma izpildes laikā, izrādīsies, ka Izpildītājs Darbu cenās nav iekļāvis kādas no izmaksām kvalitatīvai Līguma izpildei.
2.5. Līguma summas apmaksu Pasūtītājs veic pa daļām, tas ir, samaksu veicot kā mēneša maksājumu par iepriekšējā mēnesī veiktajiem Darbiem. Pasūtītājs maksā Izpildītājam par atbilstoši Līguma noteikumiem faktiski veiktajiem Darbiem.
2.6. Izpildītājs izraksta un līdz katra mēneša 5.datumam iesniedz rēķinu Pasūtītājam par iepriekšēja mēneša veiktajiem darbiem, rēķins tiek iesniegts un apmaksāts tikai pēc tam, kad Puses ir parakstījušas Darbu pieņemšanas – nodošanas aktu (turpmāk – Akts). Izpildītājs iesniedz Pasūtītājam rēķinu, kas sagatavots atbilstoši Aktam un spēkā esošo normatīvo aktu prasībām, rēķinā norādot Līguma numuru, veikto Darbu apjomu un izcenojumu, kopējo cenu, PVN likmi un kopējo cenu ar PVN. Pasūtītājs neapmaksā rēķinu, ja tas nav sagatavots atbilstoši šajā punktā noteiktajām prasībām.
2.7. Samaksu par Izpildītāja veiktiem Darbiem, Pasūtītājs veic 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Akta parakstīšanas dienas.  Par apmaksas dienu uzskatāma diena, kad Pasūtītājs pārskaitījis naudu uz rēķinā norādīto Izpildītāja bankas kontu, ko apliecina attiecīgais maksājuma uzdevums. 
2.8. Pasūtītājs maksā Izpildītājam tikai par faktiski veikto Darbu saskaņā ar Piedāvājumā noteiktajām Darbu cenām, kuras Līguma izpildē nevar tikt mainītas, izņemot ja Līgumā ir noteikts citādāk.
2.9. Pasūtītājs neveic rēķina samaksu un nesedz jebkādas Izpildītāja izmaksas vai zaudējumus, ja Darbu pieņemšanas brīdī Pasūtītājs konstatē, ka Izpildītājs nav veicis Darbus pilnībā, vai Pasūtītājs konstatē, ka Darbi veikti neatbilstoši Līgumam un tā pielikumu prasībām, tajos ir konstatēti bojājumi, trūkumi un/vai defekti, vai Darbu neatbilstība Līguma noteikumiem (turpmāk kopā – defekti). Šajā punktā noteiktajā gadījumā norēķināšanās par Darbiem notiek pēc tam, kad novērsti ir defekti.
2.10. Puses vienojas, ka Izpildītājs rēķinus, salīdzināšanas aktus un Aktus,  sagatavo elektroniskā formā, un ievieto Pasūtītāja elektronisko rēķinu ievietošanas vietnē https://rekini.stradini.lv. Pasūtītājs piešķir Izpildītājam piekļuves tiesības elektronisko rēķinu ievietošanas vietnei https://rekini.stradini.lv 10 (desmit) darba dienu laikā pēc Līguma spēkā stāšanās dienas.
2.11. Pasūtītājs ir tiesīgs iegādāties no Izpildītāja arī citus Darbiem līdzvērtīgus darbus, vērtībā ne vairāk kā 30% no Līguma summas, kuru nepieciešamību uz Līguma slēgšanas brīdi nevar paredzēt, iepriekš vienojoties ar Izpildītāju par darbu apjomu un cenu. Šādas darbu cena nevar pārsniegt 10% no vidējās tirgus cenas Latvijā. Par līdzvērtīgiem darbiem tiek uzskatīti darbi, kas tiek klasificēti kā ēku vadības sistēmas  tīklu apkalpošana, remontdarbi un pārbūves un ar tiem saistītie darbi un materiāli, iekārtas. 
2.12. Darbu, kuri nav paredzēti Līgumā un tā pielikumos, izpildes apjomus un termiņus, samaksas lielumu un materiālu cenu Puses nosaka, savstarpēji rakstiski vienojoties, katrā konkrētā gadījumā atsevišķi.
2.13. Līguma izpildes laikā Izpildītājs nedrīkst piedāvāt Pasūtītājam augstākas izmaksas, kā tās ir noteiktas Piedāvājumā.
3. Darbu izpildes nosacījumi un termiņi

3.1. Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Darbu veikšanu Līgumā un tā pielikumos noteiktajā apjomā un kārtībā. Tehniskajā specifikācijā norādītais Iekārtu un Darbu apjoms Līguma izpildē var tikt palielināts vai samazināts, un Izpildītājs šajā sakarā  nav tiesīgs celt jebkāda veida pretenzijas.
3.2. Izpildītājam Darbu veikšana jānodrošina no Līguma spēkā stāšanās dienas, ievērojot Iekārtu ražotāja noteiktos Iekārtu apkopes laikus un apjomu, Tehniskajā specifikācijā noteiktos Dabu veikšanas laikus un apjomus, kā arī citus Pasūtītāja norādījumus attiecībā uz Darbu veikšanas kārtību un apjomu.
3.3. Precīzu Darbu veikšanas datumu un laiku Līgumā norādītie Pušu pārstāvji (turpmāk – Pušu pārstāvji) saskaņo elektroniski vai pa tālruni, līdz attiecīgā kalendāra mēneša 5.datumam. Gadījumā, ja Darbu veikšanai nav noteikts konkrēts laiks un tas ir sniedzams pēc vajadzības, Darbi ir veicami Pasūtītāja noteiktajā termiņā, par kuru Izpildītājs tiek informēts elektroniski vai pa tālruni izmantojot Pušu pārstāvju starpniecību.

3.4. Ja Izpildītāja vainas dēļ tiek bojātas Iekārtas vai cits Pasūtītāja īpašums, Izpildītājs apņemas par saviem līdzekļiem veikt nepieciešamos remontdarbus.

3.5. Ja Pasūtītāja telpās papildus jau esošajām tiek uzstādītas jaunas Iekārtas, Izpildītājam ir pienākums piedalīties attiecīgās Iekārtas pieņemšanā ekspluatācijā un nepieciešamības gadījumā nodrošināt tās apkopi Līguma darbības laikā, par to iepriekš rakstveidā vienojoties.

3.6. Par veiktajiem Darbiem Izpildītājs sagatavo, paraksta un iesniedz Līgumā norādītajam Pasūtītāja pārstāvim (turpmāk - Pasūtītāja pārstāvis) Aktu. Pasūtītājs piecu darba dienu laikā pēc Akta saņemšanas veic Darbu izpildes pārbaudi un paraksta Aktu.
3.7. Ja Pasūtītājam ir iebildumi par Darbu izpildes kvalitāti vai tajos tiek konstatēti defekti, pieaicinot Līgumā norādīto Izpildītāja pārstāvi (turpmāk - Izpildītāja pārstāvis)  uz tā  e-pastu, Pasūtītājs sagatavo defektu aktu (turpmāk – Defektu akts) un nekavējoties iesniedz to Izpildītājam. Izpildītājs novērš Defektu aktā konstatētās neatbilstības 3 (trīs) darba dienu laikā, skaitot no Defektu akta sagatavošanas dienas, vai ne vēlāk kā 1 (vienas) darba dienas laikā no Defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētos defektus. Puses ir tiesīgas vienoties par citu defektu novēršanas termiņu.

3.8. Pēc konstatēto defektu novēršanas Izpildītājs iesniedz Pasūtītājam Aktu saskaņā ar Līguma noteikumiem. Gadījumā, ja Defektu aktā norādīto defektu novēršanai ir nepieciešams ilgāks termiņš, Izpildītāja pienākums ir Pasūtītājam rakstveidā iesniegt motivētu iesniegumu par termiņa pagarinājumu.  
3.9. Jautājumu par Defektu aktā norādītā pamatotību izlemj Pušu pārstāvji defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka defektu rašanās iemesls ir Izpildītāja vaina. Ja neatkarīgais eksperts konstatē, ka defekti nav radušies Izpildītāja vainas dēļ, neatkarīgā eksperta pakalpojumu apmaksā Pasūtītājs.
3.10. Ja Izpildītājs neceļ iebildumus, tomēr Līguma norādītajā termiņā nav novērsis Defektu aktā konstatētos defektus, Pasūtītājam ir tiesības samazināt rēķinā norādīto summu tādā apmērā, kas sedz defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības defektu novēršanai pieaicināt citu kompetentu personu un Izpildītāja pienākums ir pilnā apmērā segt visus izdevumus, kas saistīti ar defektu novēršanu. 
3.11. Par katru veikto Darbu Izpildītājs veic ierakstu Iekārtu apkopes žurnālos un veikto darbu reģistrācijas lapās. Ja šādu žurnālu nav, Izpildītājs, saskaņojot ar Pasūtītāju, tādu izveido.

3.12. Izpildītājs nodrošina avārijas izsaukuma izbraukumus (defektu konstatācijai un/vai novēršanai) šādos termiņos: 

3.12.1. Pasūtītāja darba laikā (no pirmdienas līdz piektdienai), no plkst. 8.30 – 17.00 2 (divu) stundu laikā no izsaukuma (zvanot uz tālruņa Nr.  _______) saņemšanas brīža;

3.12.2. ārpus darba laika, tajā skaitā Latvijas Republikā noteiktajās svētku dienās, no plkst. 17.00 – 8.30 4 (četru) stundu laikā no izsaukuma (zvanot uz tālruņa Nr. ______) saņemšanas brīža.

3.13. Darbus, kas veicami avārijas gadījumā, Izpildītājs uzsāk veikt nekavējoties un saskaņojot ar Izpildītāja pārstāvi. Darbi tiek veikti tādā apjomā, kāds nepieciešams avārijas situācijas novēršanai. Par ārkārtas darbu veikšanu un papildu izsaukumiem Pasūtītājs maksā atbilstoši Piedāvājumā norādītajām izmaksām, par nepieciešamo rezerves daļu nomaiņu Iekārtām Izpildītājs sagatavo un iesniedz Pasūtītājam saskaņošanai Iekārtu rezerves daļu tāmi.
3.14. Ja Pasūtītājam ir nepieciešami pārbūves darbi (turpmāk arī - Darbi), tie tiek veikti Pasūtītāja un Tehniskajā specifikācijā noteiktajā kārtībā un termiņā, ievērojot Piedāvājumā norādītās cenas. Ja attiecīgs termiņš vai izpildes kārtība nav noteikta, Puses vienojas par attiecīgo Darbu izpildes termiņu un kārtību. Darbi tiek veikti tikai pēc Pasūtītāja rakstiska pieprasījuma (pieteikuma) saņemšanas, ar noteikumu, ka Puses ir vienojušās par Dabu izpildes noteikumiem, un ir  apstiprinājušas tāmi. Pēc Darbu izpildes, Puses paraksta Aktu. Ja pārbūves darbos tiek konstatēti defekti, Puses rīkojas Līgumā noteiktajā kārtībā attiecībā uz Darbu izpildē konstatēto defektu novēršanu un nodošanu.
3.15. Puses vienojas, ka remontdarbu un pārbūves darbos izmantojamo materiālu, tehnisko līdzekļu un u.c. cenām, kas nedrīkst pārsniegt vidējās tirgus cenas vairāk kā par 10% (desmit procentiem) no tirgus vērtības. Pasūtītājs ir tiesīgs nesaskaņot Darbos izmantojamo materiālu, tehnisko līdzekļu u.c. izmaksas, un piesaistīt citu pakalpojuma sniedzēju minēto darbu veikšanai, un šādā gadījumā Izpildītājs Darbus neveic. Pēc Darbu pabeigšanas Izpildītājs rīkojas saskaņā ar Līgumā noteikto Darbu nodošanas kārtību
3.16. Ja tiek konstatēti Iekārtu defekti, kas nav radušies Izpildītāja vainas dēļ (piemēram, Iekārtu nolietojums), tad, pirms Iekārtas defektu novēršanas, Puses sastāda Iekārtas defektu aktu, kurā tiek norādīti Iekārtas  defekti, Iekārtas defektu novēršanā izmantojamo materiālu un tehnisko līdzekļu izmaksas. Iekārtas defektu novēršanu Izpildītājs veic tikai pēc materiālu un tehnisko līdzekļu izmaksu saskaņošanas ar Pasūtītāju. Tāmi Izpildītājs iesniedz Pasūtītāja pārstāvim saskaņošanai, ņemot vērā Piedāvājumā noteiktās Darbu cenas. Puses vienojas, ka remontam izmantojamo materiālu un detaļu cenas, ieskaitot piegādes cenu, nedrīkst pārsniegt vidējās tirgus cenas vairāk kā par 10% (desmit procentiem) no tirgus vērtības. Pasūtītājs ir tiesīgs nesaskaņot Iekārtu defektu novēršanā izmantojamo materiālu un tehnisko līdzekļu izmaksas, un piesaistīt citu pakalpojuma sniedzēju minēto darbu veikšanai, un šādā gadījumā Izpildītājs Iekārtas defektu novēršanu neveic. Pēc avārijas izsaukuma Darbu pabeigšanas Izpildītājs rīkojas saskaņā ar Līgumā noteikto Darbu nodošanas kārtību.
4. Pušu pienākumi un tiesības

4.1. Izpildītājs:
4.1.1. veicot Darbus, ievēro Pasūtītāja norādījumus, ir atbildīgs par Pasūtītāja iekšējās kārtības noteikumu, apsardzes prasību, darba drošības, ugunsdrošības un apkārtējās vides aizsardzības noteikumu ievērošanu;
4.1.2. nodrošina, ka Darbu izpildē tiek lietoti nepieciešamie aizsarglīdzekļi, tiek ievēroti darba aizsardzības, vides aizsardzības, sanitārās, tehniskās un citu normatīvo aktu prasības;
4.1.3. nodrošina Darbu izpildei nepieciešamos palīgmateriālus, transportu, darbiniekus un citus resursus;
4.1.4. veic darba vides riska faktoru novērtējumu darba videi un veicamajam Darbam un iepazīstina ar to visus darbiniekus, kas iesaistīti Darbu izpildē;
4.1.5. ir atbildīgs par Darbu izpildē iesaistītā personāla kvalifikāciju, vides aizsardzības, darba aizsardzības/instruktāžas, tehniskās u.c. prasību izpildi. Šajā punktā noteiktais attiecas arī uz Izpildītāja piesaistītajiem apakšuzņēmējiem un to darbiniekiem (ja tādi tiek piesaistīti);
4.1.6. pildot ar Līgumu uzņemtās saistības, ievēro spēkā esošo normatīvo aktu prasības, kas attiecināmi uz Darbiem, un uzņemas visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.7. nav tiesīgs nodot tam ar Līgumu uzlikto pienākumu izpildi trešajām personām, ja šīs personas netiek Līgumā noteiktajā kārtībā piesaistītas kā apakšuzņēmēji;
4.1.8. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji šī Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pasūtītāja vai iegūta šajā Līgumā paredzēto darbu izpildes laikā. Par Pasūtītāja informācijas izpaušanu trešajām personām Izpildītājs uzņemas pilnu atbildību, kāda noteikta Latvijas Republikas normatīvajos aktos;
4.1.9. pilnā apjomā atbild par savu darbinieku un apakšuzņēmēju, kas iesaistīti Darbu izpildē, darbības vai bezdarbības rezultātā Pasūtītājam vai trešajām personām nodarītajiem zaudējumiem;
4.1.10. savlaicīgi rakstveidā informē Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
4.1.11. uz sava rēķina novērš Darbu defektus;
4.1.12. pēc Pasūtītāja pieprasījuma nekavējoties iepazīstina Pasūtītāja pārstāvjus ar Darbu izpildes gaitu, nepieciešamības gadījumā iesniedzot detalizētu atskaiti par katrai Iekārtai veiktajiem Darbiem;
4.1.13. Līguma izpildē nedrīkst ietvert Krievijas Federācijas un Baltkrievijas Republikas izcelsmes preces un pakalpojumus;
4.1.14. ievēro Pasūtītāja sagatavoto informāciju “Slimnīcas iekšējas kartības noteikumi ārpakalpojumu sniedzējiem”, kurš pieejams Pasūtītāja tīmekļa vietnē https://www.stradini.lv/sites/default/files/editor/1_pielikums_slimnicas_ieksejas_kartibas_noteikumi_arpakalpojumu_ sniedzejiem.pdf ;
4.1.15. apņemas iepazīties un iepazīstināt savā pakļautībā esošos darbiniekus, pārstāvjus partnerus, t.sk. apakšuzņēmējus ar informatīvo materiālu “Informācija par Slimnīcas pretkorupcijas politiku”, kurš pieejams Pasūtītāja tīmekļa vietnē https://stradini.lv/sites/default/ files/editor/ 1.piel_Info_par_pretkorupc_politiku_SADARB_PARTNERIEM.pdf, un ievērot un nodrošināt tajā noteikto prasību ievērošanu attiecībā uz korupcijas un interešu konflikta novēršanu. Izpildītājs ir atbildīgs par noteikto prasību pārkāpumu rezultātā Pasūtītājam vai trešajām personām radītiem zaudējumiem un apņemas tos atlīdzināt;

4.1.16. garantē un nodrošina, ka atbilstoši Nacionālās drošības likuma 22.2 panta 3.2 daļā noteiktajam Darbu izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam. Šis Līguma punkta nosacījuma pārkāpums uzskatāms par būtisku līguma saistību pārkāpumu, un Pasūtītājs ir tiesīgs vienpusēji izbeigt Līgumu un aprēķināt līgumsodu 10 % apmērā no Līguma summas;
4.1.17. ir tiesīgs saņemt no Pasūtītāja visu nepieciešamo informāciju, kas nepieciešama Darbu veikšanai, ja šāda informācija ir Pasūtītāja rīcībā;
4.1.18. ir tiesīgs par atbilstoši Līguma noteikumiem izpildītu Darbu Līgumā noteiktā kārtībā saņemt samaksu;
4.1.19. ir tiesīgs Darbu veikšanas laikā netraucēti piekļūt Iekārtām un telpām, kurās tiek veikti Darbi.
4.2. Pasūtītājs:
4.2.1. nodrošina Izpildītājam iespēju piekļūt Iekārtām un telpām, kurās ir plānota Darbu veikšana;
4.2.2. savlaicīgi veic visus Līgumā atrunātos maksājumus;
4.2.3. nodrošina Izpildītāju ar visu tam pieejamo tehnisko dokumentāciju, kas nepieciešama Darbu veikšanai;
4.2.4. ir tiesīgs jebkurā laikā pārbaudīt Izpildītāja veikto Darbu un izteikt saistošus norādījumus Darbu veikšanas gaitā.

4.4. 
Pusēm abpusēji rakstiski vienojoties ir tiesības veikt Darbu izpildē iesaistīto speciālistu nomaiņu, ņemot vērā, ka speciālistu kvalifikācija ir atbilstoša Iepirkuma procedūras dokumentos noteiktajai konkrēta speciālista kvalifikācijai. Izpildītāja pienākums, speciālistu maiņas gadījumā, ir iesniegt Pasūtītājam speciālistu atbilstību Iepirkuma procedūras dokumentos neteiktajām prasībām apliecinošus dokumentus. Speciālistu kvalifikācijas atbilstību izvērtē Pasūtītājs.
5. Garantijas saistības
5.1. Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka Darbi tiks veikti attiecīgo Darbu veikšanu reglamentējošo Latvijas Republikas spēkā esošo normatīvo aktu prasībām. 

5.2. Izpildītājs, parakstot Līgumu, garantē, ka tam ir derīgas visas nepieciešamās speciālās atļaujas, licences vai sertifikāti Darbu veikšanai.
5.3. Darbu garantijas laiks ir 12 (divpadsmit) mēneši, bet izmantoto rezerves daļu garantijas laiks ir 24 (divdesmit četri) mēneši no pieņemšanas – nodošanas akta abpusējas parakstīšanas dienas Līgumā noteiktā kārtībā, izņemot gadījumus, kad izmantoto rezerves daļu garantijas laiks ir īsāks par 24 (divdesmit četriem) mēnešiem, saskaņā ar ražotāja noteikto rezerves daļu garantijas termiņu, (turpmāk - Garantijas termiņš), bet ne ilgāk kā līdz brīdim, kad Līgumā noteikto Iekārtu apkopes pakalpojumu sāk sniegt cita persona.
5.4. Nodrošinot Līguma 5.1. - 5.3. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Darbu trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār. 

5.5. Izpildītājs apņemas bez maksas novērst jebkuru Darbu un uzstādīto rezerves daļu defektu, ja defekts ir atklāts Garantijas termiņā.
5.6. Rezerves daļu un Darbu garantija neattiecas uz defektiem, kas radušies:
5.6.1. ekspluatējot Iekārtas neatbilstoši to ekspluatācijas mērķim;

5.6.2. apzinātu bojājumu Iekārtām konstatēšanas gadījumā;

5.6.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Iekārtām vai Iekārtu lietošanu tādā veidā, kas ir pretrunā ar to lietošanas mērķi;

5.6.4. nepārvaramas varas apstākļu rezultātā.

5.7. Pasūtītājs nekavējoties rakstiski un telefoniski paziņo Izpildītājam par jebkuru Iekārtu bojājumu vai darbības traucējumiem un/vai Darbu defektu, kas jānovērš Garantijas termiņa ietvaros. Izpildītājam ne vēlāk kā 1 (vienas) darbdienas laikā no paziņošanas brīža jāierodas uz abpusēju Defektu akta sastādīšanu. Ja Izpildītājs šajā termiņā neierodas, Pasūtītājs vienpusēji sagatavo Defektu aktu, kas ir saistošs Izpildītājam un iesniedz Izpildītājam. Izpildītājs novērš attiecīgi konstatētās Iekārtu un/vai Darbu defektu aktā konstatētās neatbilstības 3 (trīs) darbdienu laikā, skaitot no Defektu akta sagatavošanas dienas, vai ne vēlāk kā 1 (vienas) darbdienas laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo Aktu par veiktajiem darbiem un iesniedz to Pasūtītājam. Pasūtītājs 5 (piecu) darbdienu laikā pārbauda vai ir novērstas visas konstatētās neatbilstības un paraksta Aktu.

5.8. Jautājumu par Līguma 5.7. punktā minētā Defektu aktā norādītā pamatotību izlemj Pušu pārstāvji Defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka ventilācijas iekārtu bojājuma rašanās iemesls vai Darbu neatbilstība nav Pasūtītāja vaina. Ja neatkarīgais eksperts konstatē, ka attiecīgi ventilācijas iekārtu bojājums vai Darbu neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
5.9. Ja Iekārtu bojājums radies Pasūtītāja vainas dēļ, Iekārtu remontu apmaksā Pasūtītājs, iepriekš rakstiski saskaņojot ar Izpildītāju šādu remonta darbu veicamo apjomu, cenu un laiku.

6. APAKŠUZŅĒMĒJU, SPECIĀLISTU MAIŅA UN PIESAISTĪŠANA

6.1. Līguma izpildei Izpildītājs piesaista savā piedāvājumā (Līguma 3.pielikums) norādīto speciālistu un apakšuzņēmēju (t.sk. apakšuzņēmēju apakšuzņēmējus)
. Izpildītājs ir atbildīgs par piesaistītā apakšuzņēmēja un speciālistu atbilstību Līguma prasībām. 

6.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 

6.3. Izpildītājam ir pienākums saskaņot ar Pasūtītāju speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai papildu apakšuzņēmēju un/vai speciālistu piesaisti Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.

6.4. Pasūtītājs nepiekrīt speciālista nomaiņai, kuru Izpildītājs iesaistījis Līguma izpildē un par kuru piedāvājumā Iepirkumam ir sniedzis informāciju Pasūtītāja iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja iepirkuma komisija ir vērtējusi, kā arī apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:

6.4.1. tiek piedāvāts nomainīt speciālistu vai apakšuzņēmēju, un tas neatbilst tām Iepirkuma dokumentos noteiktajām prasībām, kas attiecas uz speciālistu vai apakšuzņēmēju;

6.4.2. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkumā noteiktajām prasībām vai tas atbilst 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem izslēgšanas nosacījumiem; 
6.4.3. tiek piedāvāts nomainīt apakšuzņēmēju, kura sniedzamo pakalpojumu vērtība ir vismaz EUR 10 000,00 bez PVN, un tas atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem izslēgšanas nosacījumiem.

6.5. Lūgumu nomainīt Izpildītāja speciālistu vai apakšuzņēmēju, vai piesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 

6.6. Pasūtītājs pieņem lēmumu, atļaut vai atteikt Izpildītāja speciālista vai apakšuzņēmēja nomaiņu vai jauna apakšuzņēmēja piesaistīšanu Līguma izpildē, piecu darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62.panta nosacījumus. Par pieņemto lēmumu Pasūtītājs paziņo rakstveidā, nosūtot to elektroniski un Izpildītāja e-pastu.

6.7. Grozījumi, Līgumam pievienotajā apakšuzņēmēju un speciālistu sarakstā tiek veikti, reģistrējot aktuālo Pasūtītāja saskaņoto apakšuzņēmēju un speciālistu sarakstu. Līdz ar jaunā saraksta reģistrēšanu pie Līguma, spēku zaudē iepriekšējais saraksts, un atsevišķi Līguma grozījumi netiek veikti.

6.8. Izpildītājs ir atbildīgs par tā piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām. Piesaistot apakšuzņēmēju, Izpildītāja pienākums ir iepazīstināt tā piesaistīto apakšuzņēmēju ar Līguma noteikumiem, un citu informāciju, kas attiecas uz Darbu veikšanu.

6.9. Izpildītājs ir atbildīgs par apakšuzņēmēja veiktajiem Darbiem, un Izpildītāja veiktajiem norēķiniem ar tā piesaistīto apakšuzņēmēju, un jebkādu strīdu saistībā ar piesaistīto apakšuzņēmēju Izpildītājs risina patstāvīgi, neiesaistot Pasūtītāju.

7. Pušu atbildība

7.1. Ja Pasūtītājs neievēro Līgumā noteikto samaksas termiņu, Izpildītājs ir tiesīgs prasīt Pasūtītājam līgumsodu 0,2 (nulle komats divu) procentu apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. 

7.2. Ja Izpildītājs neievēro Līgumā noteikto Darbu izpildes termiņu, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

7.3. Ja Izpildītājs Līgumā noteiktajā kārtībā un termiņā nav novērsis Darbu defektus, t.sk. arī defektu novēršanu garantijas laikā, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

7.4. Ja Izpildītājs atsakās novērst Darbu defektus, t.sk. arī garantijas periodā, Pasūtītājs ir tiesīgs minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā un Pasūtītājs ir tiesīgs aprēķināt Izpildītājam līgumsodu 500,00 EUR (pieci simti eiro, 0 centi) apmērā par katru konstatēto gadījumu.

7.5. Ja Izpildītājs neievēro citas Līguma saistības un termiņā nav to novērsis, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

7.6. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga aprēķināt otrai Pusei līgumsodu EUR 200 apmērā par katru gadījumu.

7.7. Izbeidzot Līgumu 8.6.1. – 8.6.11.apakšpunktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10 (desmit) procentu apmērā no Līguma summas, kā arī Izpildītājs atlīdzina Pasūtītājam radušos zaudējumus.

7.8. Ja Izpildītājs vienpusēji izbeidz Līgumu, izņemot Līguma 8.7.punktā noteiktajā gadījumā, Pasūtītājs ir tiesīgs aprēķināt Izpildītājam līgumsodu 10 (desmit) procentu apmērā no Līguma summas, kā arī Izpildītājs atlīdzina Pasūtītājam radušos zaudējumus. 

7.9. Līgumsoda samaksa neatbrīvo Puses no saistību izpildes. Puse, kurai ir aprēķināts līgumsods, līgumsodu samaksā 10 darba dienu laikā no otras Puses rēķina nosūtīšanas dienas. Līgumsoda samaksa netiek ieskaitīta zaudējumu summas aprēķinā.
7.10. Pasūtītājam ir tiesības ieskaita kārtībā samazināt maksājamo naudas summu, t.sk. arī no gala maksājuma, par pieņemto Dabu tādā apmērā, kāds ir Līgumā noteiktajā kārtībā aprēķinātais līgumsods Izpildītājam.

7.11. Ja Līgumā noteikto termiņu neievērošanas vai nekvalitatīvu Darbu rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā. 

7.12. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.

7.13. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.

7.14. Izpildītājs ir pilnā materiālā veidā atbildīgs par visām tā speciālistu vai apakšuzņēmēju speciālistu veiktajām darbībām Pasūtītāja telpās, veicot Preču piegādi un uzstādīšanu. Izpildītājs atlīdzina Pasūtītāja tiešos zaudējumus, ja tādi ir nodarīti Pasūtītāja telpās Izpildītāja vai tā apakšuzņēmēja speciālistu rīcības rezultātā, 10 (desmit) darba dienu laikā pēc attiecīgā Pasūtītāja rēķina nosūtīšanas.
8. Līguma grozījumi un izbeigšana

8.1. Visi Līguma grozījumi un/vai papildinājumi tiek izdarīti rakstiski, Pusēm tos parakstot, un ir spēkā nākamajā darba dienā pēc reģistrācijas dienas pie Pasūtītāja.
8.2. Līgumu var papildināt, grozīt vai izbeigt, Pusēm savstarpēji vienojoties, izņemot, ja Līgumā noteikts savādāk. Jebkura vienošanās tiek noformēta rakstveidā un kļūst par Līguma neatņemamu sastāvdaļu.
8.3. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līgumā un Publisko iepirkumu likuma 61.panta trešajā daļā minētajos gadījumos:
8.3.1. Pasūtītājam ir nepieciešami papildus darbi, kas nebija iekļautas sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējo aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
8.3.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.3.3. Izpildītāju aizstāj ar citu Izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
8.3.4. ja neparedzētu apstākļu dēļ Izpildītājs nespēj nodrošināt Līguma izpildi, Puses vienu reizi 12 mēnešos, ar noteikumu, ka no Līguma spēkā stāšanas dienas ir pagājuši vismaz 12 mēneši, ir tiesīgas vienoties par Darbu vienības cenas palielinājumu līdz 10 (desmit) procentiem no sākotnējā attiecīgo Darbu vienības cenas, ja:
8.3.4.1. Darbu vienības cenas palielinājums ir radies tādu apstākļu dēļ, kuru Izpildītājs kā savas jomas profesionālis nevarēja paredzēt vai ietekmēt;

8.3.4.2. Izpildītājs ir darījis visu iespējamo, lai novērstu Darbu vienības cenas palielinājumu;

8.3.4.3. vienības cenas palielinājums nav saistīts ar Izpildītāja Līguma saistību izpildes kavējumu;

8.3.4.4. Izpildītājs iesniedz pierādījumus, ka vienības cenas palielinājums ir radies no viņa neatkarīgu iemeslu dēļ (Centrālās statistikas pārvaldes informācija par patēriņa cenu indeksācijas (PCI) strauju kāpumu Latvijas Republikā, par Darbu cenas izmaiņām pēc piedāvājuma iesniegšanas un Līguma noslēgšanas, loģistikas izmaksu izmaiņas, u.c.). 

8.4. Ja grozījumi tiek veikti šajā sadaļā norādītajā kārtībā, tiek uzskatīts, ka tie stājas spēkā nākamajā dienā pēc to paziņošanas. 

8.5. Līgums var tikt izbeigts pirms Līguma darbības termiņa beigām, Pusēm savstarpēji rakstveidā par to vienojoties.

8.6. Pasūtītājs ir tiesīgs 5 (piecas) darba dienas iepriekš ar rakstveida paziņojumu Izpildītājam paziņot par konstatēto saistību neizpildīšanu, un Līguma vienpusēju pārtraukšanu pirms termiņa, ja:

8.6.1. Izpildītājs nav uzsācis Līguma saistību izpildi, nav novērsis Pasūtītāja konstatētos Darbu defektus, atbilstoši Līgumā noteiktajam, un šāds nokavējums ir sasniedzis 10 (desmit) dienas;

8.6.2. Izpildītājs 2 (divas) reizes ir atteicis Darbu izpildi, veicis Darbus, kas neatbilst Līguma un tā pielikumu noteikumiem, vai Darbu kvalitāte būtiski atšķiras no Līguma un tā pielikumos norādītajām prasībām;
8.6.3. Izpildītājs Darbu izpildē ir ietvēris Krievijas Federācijas un Baltkrievijas Republikas izcelsmes preces un pakalpojumus;
8.6.4. Izpildītājam aprēķinātais līgumsods ir sasniedzis 10% (desmit procentus) no Līguma summas;

8.6.5. Izpildītājs nepilda citas Līgumā, tā pielikumos un normatīvajos aktos noteiktās saistības, un Izpildītājam šādu neizpildi nav novērsis 10 (desmit) dienu laikā no attiecīga Pasūtītāja paziņojuma saņemšanas dienas;

8.6.6. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.6.7. Izpildītājs Pasūtītājam, tā personālam, klientiem nodarījis zaudējumus vai kaitējumu;
8.6.8. Izpildītājs nav sasniedzams juridiskajā vai Līgumā norādītajā adresē;

8.6.9. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

8.6.10. tiek konstatēts, ka Izpildītājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
8.6.11. Izpildītājs ar kompetentās institūcijas lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, Izpildītājam noteikti liegumi, vai uzlikti sodi, vai aizliegta darbība, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda, vai samazinājusi naudas sodu;

8.6.12. pasludināts Izpildītāja maksātnespējas process, pasludināts tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
8.6.13. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
8.6.14. nepārvaramas varas iestāšanās gadījumā;
8.6.15. ir zudusi nepieciešamība pēc Darbiem.

8.7. Izpildītājam ir tiesības vienpusēji izbeigt Līgumu nepārvaramas varas dēļ, vai ja Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums ir pārsniedzis 20 (divdesmit) darba dienas pēc Izpildītāja pretenzijas saņemšanas dienas.
8.8. Pusēm ir tiesības vienpusēji atkāpties no Līguma, ja nav iespējams veikt Darbus no Izpildītāja neatkarīgu, objektīvu apstākļu dēļ. Šādā gadījumā Puses ir tiesīgas neaprēķināt zaudējumus un Pasūtītājs norēķinās ar Izpildītāju par faktiski Līgumā noteiktajā kārtībā veiktajiem Darbiem.

8.9. Līgums uzskatāms par izbeigtu 5. (piektajā) darba dienā pēc Pasūtītāja vai Izpildītāja paziņojuma par atkāpšanos izsūtīšanas dienas.

8.10. Sankciju piemērošanas gadījumā Puses rīkojas saskaņā ar Līguma noteikumiem tiktāl, ciktāl tas nav pretrunā faktu konstatēšanas brīdī spēkā esošajiem starptautiskajiem instrumentiem vai normatīvajiem aktiem.
9. NEPĀRVARAMA VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst un kas neļauj Pusei izpildīt Līguma saistības, t.sk., bet ne tikai:
9.1.1. zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
9.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
9.1.3. terora akti vai to draudi;
9.1.4. blokāde, embargo, sacelšanās, streiks, sabotāža;
9.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;

9.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
9.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no turpmākās Līguma saistību izpildes, izbeidzot Līgumu pirms termiņa. Šajā gadījumā neviena no Pusēm nav tiesīga pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies otrai Pusei laika posmā pēc nepārvaramas varas apstākļu iestāšanās.
10. KONFIDENCIALITĀTE

10.1. Puses apņemas ievērot konfidencialitāti, tajā skaitā:

10.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

10.1.2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.

10.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

10.3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

10.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

10.5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

11. Vispārīgie noteikumi 

11.1. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

11.2. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 

11.3. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

11.4. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.

11.5. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst. 8:30 līdz 16:30.

11.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) dienu termiņu no jebkāda notikuma iestāšanās brīža, kas uzliek kādai Pusei pienākumu. Šajā punktā minētais termiņš var tikt pagarināts objektīvu apstākļu dēļ.

11.7. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot paziņojumu uz Pušu norādītajām e-pasta adresēm, kas kļūst par Līguma neatņemamu sastāvdaļu.

11.8. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās pilnvarotās personas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi. 

11.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.

11.10. Puses vienojas, ka ar Līguma izpildi saistītos jautājumus risinās šādas Pušu pārstāvji
:

11.10.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);

11.10.2. no Izpildītāja puses – (vārds, uzvārds, amats, tālr. Nr., elektroniskā pasta adrese).

11.11. Pušu pilnvarotās personas ir tiesīgas koordinēt Līguma izpildi, sniegt un saņemt informāciju par Līguma izpildes gaitu, saskaņot maketus, darbu izpildes laikus un risināt citus ar Līguma izpildi saistītus organizatoriskus jautājumus. Pilnvarotās personas maiņas gadījumā attiecīgā Puse par to rakstveidā informē otru Pusi, neveicot grozījumus Līgumā.
11.12. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Līguma formāts.
11.13. Līguma pielikumi:

12.  PUŠU JURIDISKĀS ADRESES UN REKVIZĪTI

� Iepirkuma līguma punkts tiks precizēts slēdzot iepirkuma līgumu (atkarībā no tā vai Izpildītājs piesaista vai nepiesaista apakšuzņēmēju, piemēram, ja Līguma izpildei Izpildītājs piesaista apakšuzņēmēju, tas iesniedz Pasūtītājam attiecīgu apakšuzņēmēju sarakstu). 


� Var tikt precizēts slēdzot iepirkuma līgumu.


� Tiks precizēts slēdzot iepirkuma līgumu

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


